Den unge mand var formentlig i kådhed klatret ud på ydersiden af sin altan på 4. sal i Prinsensgade i Aalborg, da han mistede fodfæstet og faldt ned på underboens altan. Han er svært tilskadekommet efter ulykken, oplyser vagtchefen hos Nordjyllands Politi i Aalborg. Den 20-årige er indlagt på Aalborg Sygehus.

Referat:
En 20-årig mand fra Aalborg er alvorligt kvæstet efter at han lørdag aften faldt ned på sin underbos altan.